b'\n_START_ARTICLE_\nMigojnice\n_START_SECTION_\nOblika in zanimivosti\n_START_PARAGRAPH_\nMigojnice so kot naselje gru\xc4\x8daste oblike, \xc4\x8deprav se na stranskih krakih cest ka\xc5\xbee tudi razvle\xc4\x8dena. Nad vasjo se pne hrib Bukovica s planinsko postojanko in ve\xc4\x8d la\xc5\xbeje dostopnih poti. _NEWLINE_Pod Bukovico \xc5\xbedi hirb\xc4\x8dek, na katerem stoji cca. 120 let stara zgoraj omenjena cerkvica, poslikana z izvirnimi freskami Jakoba Brolla. V bli\xc5\xbeini sredi\xc5\xa1\xc4\x8da Migojnic stoji tudi hram kulture z rudarskim muzejem, po\xc5\xa1to in knji\xc5\xbenico.V kulturnem domu tudi domuje uprava KS Gri\xc5\xbee.  Malce naprej pa v zavetju gozdi\xc4\x8dka stoji zunanje letno gledali\xc5\xa1\xc4\x8de Limberk, najbr\xc5\xbe eno zadnjih tovrstnih v Sloveniji.\n_START_SECTION_\nGospodarstvo,obrt in turizem\n_START_PARAGRAPH_\nV Migojnicah se najde kar nekaj obrti, ki ohranja gospodarstvo KS Gri\xc5\xbee stabilno. Ve\xc4\x8dino samostojnih podjetnikov sestavljajo avtoli\xc4\x8darji, avtokleparji, avtoserviserji in obdelovalci kovine, manj pa je obdelave naravnih materialov. V bli\xc5\xbeini sredi\xc5\xa1\xc4\x8da vasi se nahajajo velike kmetije, ki nadzorujejo dobr\xc5\xa1en del proizvodnje hmelja v Ob\xc4\x8dini \xc5\xbdalec. Na vzhodnem robu Migojnic se pne planta\xc5\xbea jabolk in sadnega drevja podjetja Mirosan. V sredi\xc5\xa1\xc4\x8du vasi pa se nahaja nekaj bifejev, frizerstvo, trgovina in celo manj\xc5\xa1a mesnica. Tam je prev tako rudarski muzej s stalno razstavo rudarskih predmetov in interaktivno predstavitvijo rudarjenja. Turizem predstavlja etnolo\xc5\xa1ko dru\xc5\xa1tvo Sre\xc4\x8dno, ki ima sede\xc5\xbe v muzeju.\n_START_SECTION_\nDostop in lega\n_START_PARAGRAPH_\nMigojnice le\xc5\xbeijo na desnem bregu reke Savinje, ju\xc5\xbeno od \xc5\xbdalca. Od Gri\xc5\xbe vas na zahodu lo\xc4\x8duje potok Arti\xc5\xa1nica, od \xc5\xbdalskega polja in Vrbja na severu reka Savinja, od Kasaz na vzhodu velikanske planta\xc5\xbee sadjarstva Mirosan in od Zabukovice na jugu pa hrib Bukovica. Iz \xc5\xbdalca gre \xc4\x8dez reko Savinjo glavna cesta, ki je prometna \xc5\xbeila vasi in se nadaljuje vse do Zabukovice. Pri kulturnem domu se z njo spaja glavna cesta iz \xc5\xa0e\xc5\xa1\xc4\x8d. Bli\xc5\xbeje mostu \xc4\x8dez Savinjo pa iz nje izhaja glavna cesta, ki se potem v Kasazah spaja s cesto Petrov\xc4\x8de-Liboje. Ob glavni cesti \xc5\xbdalec-Migojnice je urejena kolesaska steza in pe\xc5\xa1pot.'